
Előterjesztés Zalakaros Város Önkormányzata Képviselő-testületének 2024. szeptember 19-én tartandó ülésére

Napirend címe: Döntés a PriMont-Hotel Kft-t (MenDan Hotel) érintő területrészek értékesítése tárgyában beérkezett ajánlat tárgyában
Az előterjesztést készítette: Bognár Ottó Péter településüzemeltetési ügyintéző

Tisztelt Képviselő-testület!

[bookmark: _Hlk65831475][bookmark: _Hlk176439852]Zalakaros Város Önkormányzat Képviselő-testületének 118/2024. (VII.11.) számú döntésének megfelelően zártkörű versenyeztetési eljárás került lefolytatásra a Zalakaros 261/50 hrsz- ú kivett közterület művelési ágú ingatlanból a 261/35 hrsz-ú ingatlanhoz csatolandó 17 m2 + 350 m2, összesen 367 m2 nagyságú, valamint a Zalakaros a Zalakaros 261/48 hrsz- ú kivett közterület művelési ágú ingatlanból 262 hrsz-ú ingatlanhoz csatolandó 243 m2 nagyságú, összesen 610 m2 nagyságú területrészek értékesítésére. (pályázati felhívás mellékelve)
A pályáztatás kiinduló árát a 2024.06.12. fordulónappal készült ingatlanforgalmi étékbecslés alapján nettó 17.000,- Ft/m2 +áfa árban határozta meg a döntéshozó.

[bookmark: _Hlk176438483][bookmark: _Hlk85189267]Az ingatlanrészek megvásárlásában érintett PriMont-Hotel Kft. (1053 Budapest, Veres Pálné u. 9. II. em.) a pályázat beküldésére nyitva álló időben beküldte ajánlatát nettó 10.370.000,- Ft összeggel.  Az ajánlattevő az ajánlat benyújtására jogosult volt. Az ajánlat a pályázati felhívásnak megfelelően tartalmazta a kért dokumentumokat, az ajánlati biztosíték befizetésre került.
[bookmark: _Hlk85189429]Tekintettel arra, hogy a megajánlott vételár megegyezik a pályázati felhívásban megjelölt, a pályáztatás tárgyát képező ingatlanrészek legalacsonyabb megállapított vételárával, ezért javaslom a pályázat eredményessé nyilvánítását, és a megjelölt területrészek PriMont-Hotel Kft. (1053 Budapest, Veres Pálné u. 9. II. em.) ajánlattevőnek történő értékesítését az alábbiak mentén.

[bookmark: _Hlk66800878]Mivel a vételár meghaladja a lenti értékhatárt (bruttó 25 millió Ft 20 %-át , azaz 5 millió Ft-ot), ezért Magyar Államnak elővásárlási jogot kell biztosítani az ingatlanra vonatkozó adásvételi szerződés megkötése után, de még a földhivatali bejegyzés benyújtása előtt való megkereséssel.

A nemzeti vagyonról szóló 2011. évi CXCVI. törvény (a továbbiakban: Nvtv.) az alábbiak szerint állapítja meg a Magyar Állam elővásárlási jogát:
13. § 	(1) […] a helyi önkormányzat tulajdonában álló nemzeti vagyon tekintetében törvényben vagy a helyi önkormányzat rendeletében meghatározott értékhatár feletti nemzeti vagyon tulajdonjogát átruházni – ha törvény kivételt nem tesz – csak versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet.
14. § 	(2) Helyi önkormányzat tulajdonában lévő ingatlan értékesítése esetén – a (3)-(4) bekezdésben foglalt kivétellel – az államot minden más jogosultat megelőző elővásárlási jog illeti meg. […]
(4) A (2) bekezdés rendelkezését nem kell alkalmazni a 13. § (1) bekezdése szerint meghatározott értékhatár 20 %-át el nem érő értékű ingatlan értékesítése esetén.
(5) Az elővásárlási jog gyakorlására külön törvényben meghatározott szerv […] az elővásárlási jog jogosultjával szemben még hatályba nem lépett a nemzeti vagyon értékesítésére irányuló szerződés részére történő megküldéstől számított 35 napon belül nyilatkozik, hogy kíván-e élni elővásárlási jogával az állam nevében. […] A határidő elmulasztása jogvesztő.

Az Nvtv. 13. § (1) és 14. § (4) bekezdésében hivatkozott értékhatárt Zalakaros Város Önkormányzata Képviselő-testületének az Önkormányzat vagyonáról, a vagyongazdálkodás és vagyonhasznosítás szabályairól szóló 14/2004. (IV.21.) önkormányzati rendelete az alábbiak szerint szabályozza:
20. § 	(4) Önkormányzati vagyont értékesíteni […] (bruttó) 25 millió Ft egyedi értékhatárt meghaladó 	vagyontárgyak, esetén csak nyilvános, indokolt esetben zártkörű versenyeztetési eljárás útján a 	legjobb ajánlatot tevő részére lehet.

A 261/50 hrsz 261/48 hrsz-ú önkormányzati ingatlanokat érintő telekalakításokra vonatkozóan egy változási vázrajz készült, melyhez kapcsolódóan egy telekalakítási eljárás került elindításra mindkét területrészre vonatkozóan. Mivel a Zalakaros 261/50 hrsz-ú ingatlant érinti a Pavilonsor tulajdonosok által kezdeményezett telekalakítás is, ezért a PriMont Hotel Kft. az eljárás gyorsítása érdekében kérelmezte (kérelem mellékelve) az érintett területrészekhez kapcsolódó eljárások különválasztását és az értékesítendő területrészek külön szerződésben történő értékesítését, továbbá vállalta ennek költségeit is. A költségek átvállalása külön szerződésben kerül rögzítésre. (A Pavilonsort érintő területrésszel kapcsolatos eljárás lefolytatása időben elhúzódik, az eljárás felfüggesztésre került egyéb folyamatban lévő eljárások okán- építésügyi előírások teljesítése szükséges). 
[bookmark: _Hlk176597022]A fentiek alapján tájékoztatom a Képviselő-testületet arról, hogy a PriMont Hotel Kft. kérelme alapján az érintett területrészeket külön kezeljük, értékesítésükre külön szerződések keretében kerül sor azzal, hogy a szerződések a pályázat tárgyát képező ingatlanrészek vonatkozásában folyamatban lévő telekalakítás ingatlan-nyilvántartási átvezetését és a Magyar Állam elővásárlási joga tekintetében tett nyilatkozatának Önkormányzat általi átvételét követően lépnek csak hatályba.
Kérem a Tisztelt Képviselő-testületet az előterjesztés megtárgyalására és az alábbi határozati javaslat elfogadására. 

Határozati javaslat:

Zalakaros Város Önkormányzata Képviselő-testülete

1. a Zalakaros, 261/50 hrsz-ú ingatlan 367 m2 nagyságú, valamint a Zalakaros 261/48 hrsz-ú  ingatlan 243 m2 nagyságú területrészének értékesítésére kiírt pályázati eljárást eredményesnek,  a PriMont-Hotel Kft. (1053 Budapest, Veres Pálné u. 9. II. em.) ajánlatát érvényesnek és nyertesnek nyilvánítja;
2. a Magyar Állam nemzeti vagyonról szóló 2011. évi CXCVI. törvényben meghatározott elővásárlási jogának függvényében, 
a) [bookmark: _Hlk176440900]a Zalakaros, 261/50 hrsz-ú ingatlan 367 m2 nagyságú területrészét 6.239.000,- Ft + 1.684.530,- Ft ÁFA = 7.923.530,- Ft vételáron
b) a Zalakaros, 261/48 hrsz-ú ingatlan 243 m2 nagyságú területrészét 4.131.000,- Ft + 1.115.370,- Ft ÁFA = 5.246.370,- Ft vételáron értékesíti a nyertes ajánlattevő részére; 
3. felkéri a Zalakarosi Közös Önkormányzati Hivatalt (a továbbiakban: Hivatal), hogy a Csetneki Ügyvédi Iroda bevonásával gondoskodjon a kapcsolódó adásvételi szerződések előkészítéséről azzal, hogy a szerződések a pályázat tárgyát képező ingatlanrészek vonatkozásában folyamatban lévő telekalakítások ingatlan-nyilvántartási átvezetését és a Magyar Állam elővásárlási joga tekintetében tett nyilatkozok függvényében lépnek hatályba.
4. felkéri a Hivatalt, hogy keresse meg a Magyar Államot az elővásárlási jogával kapcsolatban, majd a lemondó nyilatkozat és a kapcsolódó telekalakítási eljárás eredményes lezárása függvényében intézkedjen a Földhivatali átvezetéshez szükséges intézkedések megtétele iránt;
5. az adásvételi szerződések aláírására Zalakaros Város Polgármesterét felhatalmazza.

Határidő:           azonnal, 3.-4.pont: 5 napon belül, illetve folyamatosan
Felelős:               Novák Ferenc polgármester
Operatív felelős: Bognár Ottó Péter településüzemeltetési ügyintéző, Csetneki Ügyvédi Iroda
		Horváth Barbara- tájékoztatásul a költségvetés számára


Zalakaros, 2024. szeptember 5.

                                                                                                    			Novák Ferenc
                                                                                                     			 polgármester
